इस फ़ोन के साथ एक उच्च तकनीक का स्टाइलस दिया गया है जो फ़ोन के स्क्रीन पर केवल लिखने के अलावा कई एप्लिकेशन के इस्तेमाल में भी कारगर साबित होगा.करीब 168 ग्राम के इस वजनी फ़ोन में 13 मेगापिक्सेल का हाई क्वालिटी कैमरा लगाया गया है.गैलेक्सी नोट 3 में 3200 एमएएच की बैटरी है जो एक बार चार्ज होने पर करीब 24 घंटों तक चल सकता है. नोट 3 तीन रंगों में उपलब्ध है, जेट ब्लैक, क्लासिक व्हाइट और ब्लश पिंक.सैमसंग ने गैलक्सी गियर भी लॉन्च किया जो कंपनी का पहला पहने जाने वाला डिवाइस है. गैलेक्सी गियर की भारत में क़ीमत लगभग 23 हज़ार रूपए रखी गई है.नोट 3 और गैलेक्सी गियर दोनों सितंबर की 25 तारीख़ से भारत भर में मिलने लगेगी. जबकि दिल्ली, मुंबई और बंगलौर के 100 स्टोर्स में ये दोनों गैजेट आज से ही मिलने लगेंगे.कंपनी नोट 3 के लिए उपभोक्ताओं को साल भर तक की इएमआई स्कीम भी उपलब्ध कराएगी.पीटीआई के अनुसार सैमसंग के भारत प्रमुख, विनीत टुटेजा ने कहा, “नोट 3 गैलेक्सी नोट सिरीज़ की नई परिभाषा गढ़ रहा है. हमने स्क्रीन साइज़ नहीं बढ़ाया है लेकिन डिस्प्ले साइज़ बढ़ा दिया है.”नोट 3 भारत में 3जी में उपलब्ध होगा.करीब छह इंच की फुल एचडी सुपर एमोलेड डिसप्ले स्क्रीन वीडियो देखने का एक बेहतर अनुभव देंगे. नोट 3 के एलटीई वर्ज़न में 2.3 गीगाहर्ट्ज़ की क्वाड कोर प्रोसेसर लगी है, जबकि भारत में ज्यादा मांग वाले 3जी मॉडल में 1.9 गीगाहर्ट्ज़ का ओक्टाकोर प्रोसेसर लगा है.नोट 3 में 3 जीबी की रैम होगी और ये 32 और 64 जीबी के डिस्क स्पेस मेमोरी संस्करण में मिलेगा.गैलेक्सी गियर सैमसंग के गैलेक्सी सिरीज़ के लगभग सभी डिवाइसेस के साथ काम करेगा. कंपनी के निदेशक मनु शर्मा के अनुसार गैलेक्सी गियर अगले महीने लॉन्च होने वाले 10.1 इंच के टैब्लेट के साथ भी चलेगा.नोट 3 में ‘फाइंड माइ मोबाइल’ फ़ीचर का अपडेटेड वर्ज़न लोड है. ये फ़ीचर फोन के खो जाने या चुरा लिए जाने की स्थिति में उसे निश्क्रिय किए जाने का विकल्प देता है ताकि उसका गलत इस्तेमाल नहीं हो.कंपनी इस फ़ोन के साथ बाय-बैक ऑफ़र भी दे सकती है, जिसके तहत कंपनी उपभोक्ताओं के पुराने फ़ोन के बदले नए फ़ोन पर डिस्काउंट देती है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)